ఆరోజుల్లో పాలకోసం అర్ధరాత్రి, అపరాత్రి అనే తేడాలేకుండా ఎప్పుడు వెళ్ళినా అందుబాటులో వుండే కేంద్రంగా ఇది ప్రసిద్ధి కెక్కింది. ఆప్యాయంగా పలకరిస్తూ, సేవా దృక్పధం జోడించి సాగించే పాల వ్యాపారానికి నిలువెత్తు నిదర్శనమైంది. నిర్వాహకుని ఇంటిపేరు కూడా పాలతో జోడించి, పాల గంగరాజుగా వ్యవహారంలోకి వచ్చేశారు. ఆయన తరవాతి తరం కూడా అదే పేరుతో అ వ్యాపారాన్ని అందిపుచ్చుకుని, నిర్విఘ్నంగా కొనసాగిస్తున్నారు.